Temeljem članka 25. Statuta Zajednice sportova Grada Knina, i Uredbe o kriterijima mjerilima i postupcima financiranja i ugovaranja programa i projekata od interesa za opće dobro koje provode udruge ( NN, 26/15 ), u daljnjem tekstu: Uredba, Izvršni odbor Zajednice sportova Grada Knina, na sjednici održanoj dana 29. listopada 2024. godine utvrđuje:

**PRAVILNIK**

o uvjetima i kriterijima za sufinanciranje programa sportskih udruga Grada Knina

1. **OPĆE ODREDBE**

**Članak 1.**

Zajednica sportova Grada Knina ( u daljnjem tekstu: Zajednica ), u skladu sa javnim potrebama u sportu te Zakonom o sportu, ovim Pravilnikom utvrđuje uvijete i kriterije za raspodjelu financijskih sredstava određenih za sportsku aktivnost u cilju daljnjeg unapređenja sporta u Gradu Kninu.

**Članak 2.**

Sredstva namijenjena sufinanciranju Programa sportskih udruga osiguravaju se iz proračuna Grada Knina, sredstava koje ostvare sportske udruge pojedinačno i sredstava Zajednice sportova grada Knina.

**Članak 3.**

Ovim Pravilnikom utvrđuju se prava, uvjeti, kriteriji i postupak za dodjelu sredstava namijenjenih sufinanciranju Programa sportskih udruga Grada Knina.

**Članak 4.**

Pravo na sufinanciranje Programa sportskih udruga i korištenja financijskih i materijalnih sredstava za provođenje sportske djelatnosti imaju sportske udruge prema odluci Izvršnog odbora ZSGK, ako su punopravne članice Zajednice Sportova Grada Knina, organizirane sukladno Zakonu o sportu, Zakonu o udrugama, koji su registrirani u svojim nacionalnim savezima i priznati od HOO-a te su uključene u sustaav natjecanja. Ovaj članak odnosi se na natjecanja mlađih dobnih kategoriha i seniorskih momčadi te se ne odnosi na natjecanja veteranskih momčadi .

Programi i projekti Zajednice sportskih udruga koji su od općeg interesa za sve udruge i klubove, a financiraju se iz programa za zadovoljavanje javnih potreba u sportu, nisu predmet natječaja nego se financiraju izravno sa redovnih pozicija za svaki program posebno.

Jednokratno dodjeljivanje financijskih sredstava bez objavljivanja natječaja mogu iznositi do 800,00 eura za posebne nedpredviđene troškove za programe i projekte koje udruga ili klub nisu mogli predvidjeti i koji nisu nalazili u obrascima prijave programa.

Za školovanje i edukaciju trenera i administrativnog osoblja predviđeno sufinanciranje u iznosu do 1.000,00 eura po jednom treneru. Prednost pri sufinanciranju imaju klubovi koji nemau nijednog školovanog trenera, a iz pojedinog kluba može se sufinancirati školovanje najviše dva trenera. Da bi ostvarili pravo na potporu moraju dostaviti ugovor iz kojeg je vidljivo da rade u klubu. Zajednica je dužna utvrditi vjerodostojnost zahtjeva. Ako je klub koristio potporu na iduću ima pravo nakon dvije godine od dana kada je primio prethodnu uplatu za sufinanciranje školovanje trenera.

Zajednica uplaćuje iznos na račun kluba, a isti je dužan dostaviti pravdanje sredstava koje se odnosi na školovanje i ugovor s trenerom. Ostala prava i obveze definirat će se posebnim ugovorom između kluba i Zajednice.

**Članak 5.**

Pod postupkom i načinom za ostvarivanje prava u skladu s ovim Pravilnikom, podrazumijevaju se sve radnje koje sportska udruga mora u određenim rokovima izvršiti radi stjecanja prava na vrednovanje i uključivanje svog programa u postupak sufinanciranja.

1. **OSNOVNI UVJETI ZA SUFINANCIRANJE PROGRAMA/PROJEKATA**

**Članak 6.**

Sportske udruge moraju ispunjavati osnovne uvjete utvrđene ovim Pravilnikom, glede prava na sufinanciranje svog programa.

**Članak 7.**

Osnovni uvjeti za stjecanje prava na sufinanciranje programa sportskih udruga su:

1. da je športska udruga utemeljena sukladno važećem Zakonu o sportu

2. da je športska udruga utemeljena sukladno važećem Zakonu o udrugama

3. da je sportska udruga upisana u Evidenciju pravnih osoba

4. da je sportska udruga upisana u Registar neprofitnih organizacija pri Ministarstvu financija

5. da je član Nacionalnog saveza

6. da sudjeluje u natjecanju pripadajućeg nacionalnog saveza(osim veteranskih ekipa)

7. da je športska udruga upisana u Registar udruga Republike Hrvatske

8. da je osigurala osnovne materijalne i organizacijske uvjete za natjecanje i provođenje svog programa

9. da raspolaže sa odgovarajućim stručnim kadrom temeljem Zakona o sportu, sposobnim za provođenje svoga programa

10. da svoj plan i program rada i financijski plan za sljedeću kalendarsku godinu dostavi ZSGK u utvrđenom roku

11. da sve tražene podatke neophodne za vrednovanje dostavi ZSGK u utvrđenom roku i da potpisom ovlaštene osobe za zastupanje jamči za njihovu vjerodostojnost

12. da se protiv Korisnika, odnosno osobe ovlaštene za zastupanje i voditelja programa kao i stručnih djelatnika ne vodi kazneni postupak i nisu pravomoćno osuđeni za prekršaje ili kaznena djela definirana Zakonom o sportu.

13. da nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Grada

14. da su uredno ispunili sve obveze iz svih prethodno sklopljenih ugovora o financiranju iz proračuna Grada i drugih javnih izvora.

**Članak 8.**

Osim uvjeta iz prethodnog članka Pravilnika, Zajednica će natječajem ili javnim pozivom propisati i dodatne uvjete koje trebaju ispunjavati udruge u svrhu ostvarivanja prava na sufinanciranje, kao što su:

1. da su registrirani na području Grada

2. da djeluju na području Grada i svoj program/projekt provode na području Grada

3. iznimno, ako ne djeluju na području Grada, svoj program/projekt provode za svoje članove s područja Grada, ako ne postoji isti ili sličan program/projekt na području Grada.

**Članak 9.**

Program Sportskih udruga koji ne ispunjavaju uvjete iz članka 4., članka 7.

i članka 8. ovog Pravilnika neće se sufinancirati.

**Članak 10.**

**Prihvatljivi troškovi sufinanciranja projekta/programa:**

trebaju biti umjereni, opravdani i usuglašeni sa zahtjevima racionalnog financijskog upravljanja temeljeni na članku 76. Zakona o sportu,

osobito u odnosu na štedljivost i učinkovitost.

U skladu s navedenim, pod prihvatljivim troškovima, opravdanim se smatraju sljedeći izravni troškovi:

- troškovi sportske pripreme i natjecanja (službene utakmice po kalendaru matičnog saveza) mlađih dobnih kategorija i seniorskih momčadi,

- putni troškovi i troškovi dnevnica za zaposlenike i druge osobe koje sudjeluju u programu/ projektu, pod uvjetom da su u skladu s pravilima o visini iznosa za takve naknade,

- troškovi kupnje opreme i materijala namijenjenih isključivo za program/projekt.(lopte, prepone, čunjevi, mreže ,vijače, fokuseri, rekviziti za trening, dresovi i sl.)

- troškovi sportske opreme ne smiju biti veći od 15% dodjeljenih sredstava od strane Zajednice

- knjigovodstveni i bankovni troškovi

- režijski troškovi

- voda, sokovi, topli napitci

- troškovi liječničkih pregleda

- troškovi najma sportskih objekata koji služe za provođenje aktivnosti.

Osim izravnih, prijavitelju se priznaje i dio neizravnih troškova kao što su uredski materijal, sitan inventar, telefon, pošta i drugi indirektni troškovi koji nisu izravno povezani s provedbom programa/projekta, ali neizravno pridonose postizanju ciljeva programa/projekta. Neizravni troškovi ne mogu biti veći od 10% ukupnih troškova.

**Izvanredni troškovi**: priznaju se troškovi koji se nisu mogli planirati.

Iz Financijskog plana i programa rada moraju biti vidljivi svi planirani financijski izdaci

Ukoliko je natjecatelj ili trener član reprezentacije i na natjecanje ide kao član reprezentacije ne može dobiti financijsku potporu za natjecanje na kojem nastupa.

**Članak 11.**

**Neprihvatljivim troškovima programa/projekta smatraju se:**

dugovi i stavke za pokrivanje gubitka ili dugova, dospjele kamate, stavke koje se već financiraju iz javnih izvora,troškovi hranarina,troškovi plaća i honorara za trenere troškovi reprezentacije(osim sokova i toplih napitaka, sendviča i voća), kupovina zemljišta ili građevina, osim kada je to nužno za izravno provođenje programa/projekta, kada se vlasništvo mora prenijeti na udrugu i/ili partnere najkasnije po završetku programa/projekta, gubici i zajmovi trećim stranama, isplate zaposlenicima. Svi ostali troškovi koji nisu navedeni kao prihvatljivi troškovi u Članku 10.

**3. KRITERIJ ZA SUFINANCIRANJE RADA UDRUGA U GRADU KNINU**

**Članak 12.**

Opći kriteriji vrednovanja sastoje se od slijedećih pokazatelja:

1. **Olimpijski – neolimpijski sport**

|  |  |
| --- | --- |
| Olimpijski sport | 5 |
| Neolimpijski sport | 2 |
| UKUPNO BODOVA |  |

1. **Godina osnutka**

|  |  |
| --- | --- |
| 1996. – 31.12.2000. | 6 |
| 2001. – 31.12.2006. | 5 |
| 2007. – 31.12.2012. | 3 |
| 2013. – 31.12.2018. | 2 |
| 2019. | 1 |
| UKUPNO BODOVA |  |

1. **Kriterij prema stručnom kadru**

Kategorizacija trenera je sukladna članku 18. Zakona o sportu.

|  |  |
| --- | --- |
| Trener V. razine | 50 |
| Trener IV. razine, HNS PRO | 40 |
| Trener III. Razine, A -HNS | 25 |
| Trener II. razine | 20 |
| Trener I. razine, B – HNS, HOA | 15 |
| Instruktor, C - HNS | 10 |
| UKUPNO BODOVA |  |

Dokaz: preslika diplome i važeća licenca.

1. **Kriterij prema vrsti ugovora trenera**

|  |  |
| --- | --- |
| Na neodređeno | 40 |
| Na određeno, ugovor o djelu | 25 |
|  |  |
| UKUPNO BODOVA |  |

Dokaz: JOPPD, izvod o izvršenoj uplati, obračunska lista.

1. **Kriterij prema udjelu članarina**

|  |  |
| --- | --- |
| 45.000 + | 200 |
| 30.000,00 -44.999,00 | 180 |
| 20.000,00 – 29.999,00 | 160 |
| 15.000,00 – 19.999,99 | 140 |
| 10.000,00 – 14.999,99 | 120 |
| 5.000,00 - 9.999,99 | 100 |
| 3.000,00 – 4.999,99 | 60 |
| 1.500,00 – 2.999,99 | 40 |
| 900 – 1.499,99 | 20 |
| 500-899 | 10 |
| UKUPNO BODOVA |  |

1. **Kriterij prema broju sati treninga**

|  |  |
| --- | --- |
| 1500 + | 100 |
| 1 000 – 1 499 | 90 |
| 700 – 999 | 80 |
| 550 – 699 | 60 |
| 400 - 549 | 40 |
| 250 - 399 | 20 |
| 0 - 249 | 10 |
| UKUPNO BODOVA |  |

1. **Kriterij prema troškovima registracija i kotizacija za natjecanja prema matičnim savezima**

|  |  |
| --- | --- |
| 3 500 + | 80 |
| 2 500 – 3 499 | 60 |
| 1 500 – 2 499 | 40 |
| 800 – 1 499 | 20 |
| 400 - 799 | 10 |
| 0-399 | 5 |
| UKUPNO BODOVA |  |

1. **Kriterij prema organizaciji sportskih manifestacija**

|  |  |
| --- | --- |
| Državno prvenstvo seniori | 80 |
| Državno prvenstvo mlađi uzrasti | 40 |
| Kriterijski turniri mlađih kategorija koji se boduju | 30 |
| Organizacija regionalnih natjecanja i turnira (službeni) | 20 |
| Organizacija sportskih manifestacija od interesa za grad | 15 |
| UKUPNO BODOVA |  |

Ne računaju se školska natjecanja, Erste liga, Sportske igre mladih i sl.

Za regionalna natjecanja moraju biti minimalno predstavnici iz tri županije.

Za svaku manifestaciju mora biti priložen obrazac iz javnog poziva „Organizacija sportskih natjecanja“ nu kojem moraju biti vidljivi sudionici i vrijeme održavanja iste.

1. **Kriterij prema režijskim troškovima dvorane ili objekta koji služi za treniranje**

|  |  |
| --- | --- |
| 3 001 + | 20 |
| 1 001 – 3 000 | 10 |
| 0 -1000 | 5 |
| UKUPNO BODOVA |  |

Klubovi kojima ZSGK plaća termine treninga NE PRIJAVLJUJU ovu stavku.

Ostali su dužni dostaviti ugovor o korištenju prostora kao i režijske troškove za prethodnu godinu.

TKW Olympic se sufinancira najam bez režija.Dvoranu koriste i drugi klubovi koji povećavaju režije a nemaju uvjete za sufinanciranje.

1. **Kriterij prema troškovima za službene osobe kao domaćin utakmice ili natjecanja**

|  |  |
| --- | --- |
| 6 001 + | 180 |
| 4 001 – 6 000 | 160 |
| 2 501 – 4 000 | 140 |
| 1 501 – 2 500 | 120 |
| 501 – 1 500 | 80 |
| 150 - 500 | 40 |
| UKUPNO BODOVA |  |

Dokaz: konto kartica iz koje je vidljiva uplata službenim osobama.

1. **Kriterij prema registriranim sportašima natjecateljima**

|  |  |
| --- | --- |
| 12 -15.99 | 6 |
| 8 – 11.99 | 4 |
| 6-7.99 | 3 |
| 16 – 18.99 | 2 |
| 19.00 + | 1 |
| UKUPNO BODOVA |  |

Dokaz: ovjerena sportska iskaznica za tekuću natjecateljsku godinu i važeći liječnički pregled.

Klubovi koji imaju zbirne liječničke preglede dostavljaju preslik istoga i račun za učinjeni liječnički pregled.

1. **Kriterij prema sportašima koji nisu registrirani (do 14 godine)**

|  |  |
| --- | --- |
| Do 14 godina | 0,50 |
| UKUPNO BODOVA |  |

Dokaz: popisna lista s imenom i prezimenom, OIB-om i upisnicom u klub.

Svi oni članovi (djeca) koja treniraju, a nemaju liječnički pregledi, neće biti bodovani.

1. **Kriterij prema rekreativcima**

|  |  |
| --- | --- |
| Rekreativci | 0,50 |
| UKUPNO BODOVA |  |

Dokaz: Ovjeren i potpisan popis od ovlaštene osobe i preslika uplatnice članarine za svakog člana koji se nalazi na popisu.

1. **Kriterij – član reprezentacije Hrvatske (odnosi se na igrače i trenere)**

|  |  |
| --- | --- |
| Senior | 30 |
| U 21/U 23 | 20 |
| Junior/kadet | 15 |
| Mlađi uzrasti | 10 |
| UKUPNO BODOVA |  |

Dokaz: odluka matičnog saveza ili nekog drugog tijela iz kojega je vidljivo da predstavlja RH na natjecanju. Prilaže se dokaz iz tekuće godine.

1. **Kriterij po spolu**

|  |  |
| --- | --- |
| Ženske ekipe | 50 |
| Mješoviti timovi | 25 |
| Muške momčadi | 15 |
| UKUPNO BODOVA |  |

1. **Sudjelovanje u redovnim natjecanjima djece i mladih do 18 godina**

|  |  |
| --- | --- |
| Ekipni sportovi | 40 |
| Pojedinačni sportovi | 20 |
| UKUPNO BODOVA |  |

Bodovi se dodjeljuju jednokratno za sve uzraste.

1. **Kriterij- rang natjecanja ekipno**

**A-SENIORI**

Nogomet

|  |  |
| --- | --- |
| 1.rang | 120 |
| 2.rang | 100 |
| 3.rang | 80 |
| 4.rang | 40 |
| 5.rang | 20 |
| UKUPNO BODOVA |  |

Futsal/Odbojka/Košarka/Rukomet

|  |  |
| --- | --- |
| 1.rang | 100 |
| 2.rang | 80 |
| 3.rang | 40 |
| 4.rang | 20 |
| UKUPNO BODOVA |  |

Stolni tenis/Sjedeća odbojka/boćanje

|  |  |
| --- | --- |
| 1.rang | 60 |
| 2.rang | 40 |
| 3.rang | 20 |
| 4.rang | 10 |
| UKUPNO BODOVA |  |

B ) Mlađe kategorije

|  |  |  |  |
| --- | --- | --- | --- |
|  | Juniori/Kadeti | Ml. Pioniri/Pioniri | Tići/Špigete |
| 1. rang | 80 | 60 | 30 |
| 2. rang | 40 | 30 | 25 |
| 3. rang | 30 | 20 | 15 |
| 4. rang | 20 | 10 | 10 |
| 5. rang | 10 | 5 | 5 |
|  |  |  |  |

1. **Kriterij – broj klubova u natjecanju**

|  |  |  |
| --- | --- | --- |
|  | SENIORI | MLAĐE KATEGORIJE |
| 19+ | 120 | 60 |
| 15-18 | 100 | 40 |
| 11-14 | 50 | 20 |
| 7-10 | 25 | 15 |
| 0-6 | 15 | 10 |
| UKUPNO BODOVA |  |  |

Zbrajaju se bodovi svih kategorija koji su u natjecanju.

**19.Kriterij-broj igrača u zapisniku**

|  |  |
| --- | --- |
| 19 + | 60 |
| 14 – 18 | 40 |
| 9 – 13 | 20 |
| Do 8 | 10 |

Zbrajaju se bodovi svih kategorija koji su u natjecanju.

**20.Kriterij – prema pređenim kilometrima u svrhu službenih natjecanja**

|  |  |  |
| --- | --- | --- |
|  | EKIPNI SPORTOVI | POJEDINAČNI SPORTOVI |
| 10.000+ | 200 | 50 |
| 8.000-9.999 | 160 | 40 |
| 6.000-7.999 | 120 | 30 |
| 4.000-5.999 | 100 | 25 |
| 3.000-3.999 | 60 | 15 |
| 2.000-2.999 | 40 | 10 |
| 1.000-1.999 | 20 | 5 |
| 0-999 | 10 | 5 |
| UKUPNO BODOVA |  |  |

Dokaz: Službeni raspored natjecanja od matičnog Saveza – ekipno.

Uplaćena kotizacija za turnir – pojedinačno.

**21.Kriterij – ostvareni rezultati na državnim prvenstvima - pojedinačno**

|  |  |  |  |  |
| --- | --- | --- | --- | --- |
|  | SENIORI | U 23/U 21 | Juniori/kadeti | Pioniri i mlađi |
| 1.Mjesto | 100 | 50 | 25 | 15 |
| 2.Mjesto | 80 | 40 | 20 | 10 |
| 3.Mjesto | 60 | 30 | 15 | 5 |
| UKUPNO BODOVA |  |  |  |  |

1. **Kriterij – ostvareni rezultati na državnim prvenstvima – klubovi ekipno - seniori**

|  |  |
| --- | --- |
| 1.rang-1 mjesto | 300 |
| 2.rang-1 mjesto | 200 |
| 3.rang-1 mjesto | 100 |
| 4.rang-1 mjesto | 75 |
| 5.rang-1.mjesto | 50 |
| UKUPNO BODOVA |  |

1. **Kriterij - ostvareni rezultati na državnim prvenstvima – klubovi ekipno – mlađe kategorije**

|  |  |  |  |  |
| --- | --- | --- | --- | --- |
|  | Juniori/Kadeti | Ml.pioniri/Pioniri | Tići | Špigete |
| 1.rang-1 mjesto | 100 | 80 | 60 | 40 |
| 2.rang-1 mjesto | 80 | 60 | 40 | 30 |
| 3.rang-1 mjesto | 60 | 40 | 20 | 15 |
| 4.rang-1 mjesto | 40 | 20 | 10 | 10 |
| 5.rang-1 mjesto | 20 | 10 | 5 | 5 |

1. **Kriterij – ostvareni rezultat na Olimpijskim igrama / SP / EP**

|  |  |  |  |  |
| --- | --- | --- | --- | --- |
|  | 1.mjesto | 2.mjesto | 3.mjesto | Sudjelovanje |
| Olimpijske igre | 300 | 250 | 200 | 150 |
| Svjetska prvenstva | 250 | 200 | 150 | 100 |
| Europska prvenstva | 200 | 150 | 100 | 50 |
| UKUPNO BODOVA |  |  |  |  |

1. **Kriterij - ostvareni rezultat na SP / EP – mlađe kategorije**

|  |  |  |  |  |
| --- | --- | --- | --- | --- |
|  | 1.mjesto | 2.mjesto | 3.mjesto | Sudjelovanje |
| Svjetsko prvenstvo | 100 | 75 | 50 | 25 |
| Europsko prvenstvo | 75 | 50 | 25 | 15 |
| UKUPNO BODOVA |  |  |  |  |

1. **Kriterij – prema kategoriziranim sportašima**

|  |  |  |
| --- | --- | --- |
|  | Ekipno | Pojedinačno |
| I kategorija | 8 | 50 |
| II kategorija | 7 | 40 |
| III kategorija | 6 | 30 |
| IV kategorija | 5 | 20 |
| V kategorija | 3 | 10 |
| VI kategorija | 1 | 5 |
| UKUPNO BODOVA |  |  |

**27.Kiterij - broj selekcija u natjecanju**

|  |  |
| --- | --- |
| 9. kategorija | 180 |
| 8. kategorija | 160 |
| 7. kategorija | 140 |
| 6. kategorija | 120 |
| 5. kategorija | 100 |
| 4. kategorija | 80 |
| 3. kategorija | 60 |
| 2. kategorija | 40 |
| 1.kategorija | 20 |

**Članak 13.**

Ukoliko udruga ili klub prijavi netočne podatke bodovnih pokzatelja općih kriterij, a u svrhu prikupljanja što većeg broja bodova, isti će biti umanjeni i sukladno tome napravit će se aneks ugovora sa klubom o umanjenju proračunskih sredstava.

Ukoliko se kod udruga ili kluba pojavi veće odstupanje od prijavljenih pokazatelja općih kriterija tijekom godine, tada klub mora pismeno prijaviti odstupanje i razlog zbog kojeg je došlo do odstupanja.

Manja odstupanja od prijavljenih se priznaju.

**Članak 14.**

Klubovima se može povećati prorčun od 5 do 20% i/ili više od navedenog postotka uz slijedeće opravdane razloge:

1. Povećanja troškova uslijed prelaska u viši rang.
2. Povećanja troškova zbog većeg broja kategorija unutar kluba.
3. Povećanja troškova zbog većeg broja liga natjecanja unutar nacionalnog saveza.
4. Uslijed rebalansa.
5. Uslijed namjenskog rebalansa za jednu udrugu zbog objektivnih razloga.

**Članak 15.**

Klubovima se može smanjiti proračun od 5 do 20% uz slijedeće opravdane razloge:

1. Zbog ispadanja kluba u niži rang natjecanja.
2. Smanjenja broja uzrasnih kategorija unutar kluba.
3. Smanjenja broja liga natjecanja unutar nacionalnog saveza.
4. Uslijed rebalansa.
5. Uslijed ne utrošenih sredstava(opravdanih) koji su dobili od Zajednice smanjenje može biti i veće

**Članak 16.**

Izvršni odbor donosi odluku uz obrazloženje o smanjenju ili povećanju proračuna klubovima.

**4.POSTUPAK ZA OSTVARIVANJE PRAVA ZA SUFINANCIRANJE PROGRAMA**

**Članak 17.**

Prijedlog programa aktivnosti i financijski plan u narednoj sportskoj godini, športske udruge obvezni su dostaviti Zajednici najkasnije do 23. studenog tekuće godine.

Ostvarenje programa prethodne godine, sportske udruge obvezni su dostaviti Zajednici sportova Grada Knina sukladno potpisanom ugovoru.

Ako se utvrdi da Udruga nije podnijela financijsko izvješće sukladno propisanom ugovoru za proteklu godinu ili nije ispunila obveze prema Gradu Kninu, obustavit će se financiranje iste.

**Članak 18.**

Izvršni odbor Zajednice sportova Grada Knina na prijedlog Povejerenstva za ostvarivanje prijava i provjeru ispunjavanja propisanih uvjeta te ocjenjivanje programa koji razmatra dospjele programe, može zatražiti nadopunu programa sukladno odredbama ovog Pravilnika ili prijedloga te vratiti podnositelju na naknadnu obradu nakon čega Povjerenstvo boduje prijave te temeljem Pravilnika i kriterija donosi Odluku o visini financijskih sredstava predlagaču na usvajanje.

Rok za naknadnu obradu i dostavu novog programa ne moće biti duži od 8 dana.

1. **IZVRŠAVANJE PROGRAMA**

**Članak 19.**

Sportska udruga čiji je program uvrštem u sufinanciranje, dužan je izvršavati program sukladno prihvaćenim elementima sufinanciranja, sukladno potpisanom ugovoru i sukladno Zakonu o sportu.

Nadzorni odbor Zajednice sportova dužan je i ovlašten na obvezni polugodišnji terenski posjet udruzi u kojoj je dodijeljena vrijednost financijskih sredstava veća od 10.000,00 eura i koji projekt se provodi najamanje godinu dana sukladno Uredbi.

**Članak 20.**

Za sve odobrene programe temeljem odluke Izvršnog odbora Zajednice potpisuju se ugovori o sufinanciranju programa udrugama.

U ugovoru se naznačuje iznos odobrenih sredstava, dinamika pravdanja doznačenih sredstava i dinamika uplate.

Sve udruge kojima je odobreno djelomično financiranje u odnosu na zatraženo, prije potpisivanja ugovora dužne su dostaviti usklađeni novi plan projektnih aktivnosti koji će činiti sastavni dio Ugovora o sufinanciranju.

Minimalni iznos kojim se sufinancira program udruge koja zadovolji propisane uvjete iznosi 500,00 eura.

**Članak 21.**

Za prihvaćene programe sredstva se doznačuju sportskim udrugama putem mjesečnih obroka od najviše 1/12 po financijskom planu Zajednice sporova Grada Knina.

Iznimno se zbog potreba sportske udruge može isplatiti jednokratno 3/12 pripadajućih sredstava ili najviše tri rate unaprijed, a klubovima koji imaju 2.000,00 eura i manje 6/12 pripadajućih sredstava.

**Članak 22.**

Ako se utvrdi da korisnik nije namjenski trošio odobrena sredstva, a u sljedećoj godini umanjit će mu se sredstva u visini nenamjenski utrošenih sredstava.

Ako se utvrdi da klub nije opravdao dodjeljena sredstva dužan ih je vratiti Zajednici.

**Članak 23.**

O rebalansu među pozicijama u stavkama proračuna odlučuje Skupština na prijedlog Izvršnog odbora Zajednice sportova.

U slučaju dodijeljenih sredstava iz rebalansa za sport Grada Knina te povećanju ili smanjenju novčanih sredstava za sport odlučuje Izvršni odbor temeljem potpunog uvida u izvješća Nadzornog odbora i poslovne knjige računovodstva odnosno u potrošnju novčanih sredstava, prikazanih računa, te tijeka potrošnje novca.

Ako se utvrdi da korisnik nije opravdao računima potrošena sredstva ili ako ima dovoljno sredstava iz proračuna za provođenje programa nema pravo na sredstva iz rebalansa.

1. **ZAVRŠNE ODREDBE**

**Članak 24.**

Vrijednost boda izračunava se po slijedećoj formuli:

Iznos dodijeljen iz proračuna podijeljen s ukupnim brojem bodova.

NPR. PRORAČUNSKA SREDSTVA 100.000,00 eura, UKUPAN ZBROJ BODOVA SVIH UDRUGA 10.000 bodova.

100.000,00 : 10.000 = 10

Vrijednost boda u ovoj simulaciji iznosi 10,00 eura.

Obračun za pojedini klub iznosi broj bodova koji je klub ostvario X vrijednost boda.

NPR. Atletski klub Sveti Ante imao je 625 bodova što iznosi 6.250,00 eura koja će dobiti za godinu u kojoj je predao natječajnu dokumentaciju.

**Članak 25.**

Za davanje tumačenja pojedinih odredbi ovog Pravilnika ovlašćuje se Izvršni odbor Zajednice.

**Članak 26.**

Izmjene i dopune Pravilnika predlažu članice Zajednice, a usvaja ih Izvršni odbor.

**Članak 27.**

Pravilnik je usvojen na sjednici Izvršnog odbora održanoj dana 15. srpnja 2024. godine.

**Članak 28.**

Pravilnik stupa na snagu i primjenjuje se danom donošenja .

Predsjednik ZSGK

Josip Bebek